ꦒꦸꦭꦺ ꦲꦶꦏꦸ ꦲꦺꦴꦭꦃꦲꦤ꧀ ꦏꦁ ꦢꦶꦒꦮꦺ ꦱꦏ ꦢꦒꦶꦁ ꦥꦶꦠꦶꦏ꧀, ꦲꦶꦮꦏ꧀, ꦮꦼꦣꦸꦱ꧀, ꦱꦥꦶ, ꦗꦼꦫꦺꦴꦮꦤ꧀, ꦲꦸꦠꦮ ꦗꦔꦤ꧀ꦤꦤ꧀ ꦏꦪ ꦤꦁꦏ ꦲꦼꦤꦺꦴꦩ꧀ ꦭꦤ꧀ ꦒꦺꦴꦣꦺꦴꦁ ꦥꦺꦴꦲꦸꦁ, ꦏꦁ ꦮꦶꦱ꧀ ꦢꦶꦲꦺꦴꦭꦃ ꦲꦶꦁ ꦧꦸꦩ꧀ꦧꦸ ꦉꦩ꧀ꦥꦃ ꦱꦶꦁ ꦫꦱꦤꦺ ꦒꦸꦫꦶꦃ. ꦩ꧀ꦭꦶꦒꦶꦤꦺ ꦒꦸꦭꦺ ꦔꦁꦒꦺꦴ ꦧꦸꦩ꧀ꦧꦸ ꦏꦁ ꦱꦏ ꦩꦤꦺꦏ ꦉꦩ꧀ꦥꦃ, ꦲꦤ꧀ꦠꦫꦤꦺ: ꦏꦸꦤꦶꦂ, ꦏꦼꦠꦸꦩ꧀ꦧꦂ, ꦩꦿꦶꦕ, ꦭꦲꦺꦴꦱ꧀, ꦗꦲꦺ, ꦭꦺꦴꦩ꧀ꦧꦺꦴꦏ꧀ ꦲꦧꦁ, ꦧꦿꦩ꧀ꦧꦁ, ꦧꦮꦁ, ꦲꦢꦱ꧀, ꦥꦭ, ꦱꦼꦫꦺ, ꦏꦪꦸ ꦊꦒꦶ, ꦭꦤ꧀ ꦗꦶꦤ꧀ꦠꦼꦤ꧀ ꦱꦶꦁ ꦢꦶꦲꦭꦸꦱ꧀ꦱꦏꦺ ꦭꦤ꧀ ꦢꦶꦕꦩ꧀ꦥꦸꦂ. ꦧꦚ꧀ꦗꦸꦂ ꦢꦶꦩꦱꦏ꧀ ꦏꦤ꧀ꦛꦶ ꦢꦶꦕꦩ꧀ꦥꦸꦂ ꦱꦤ꧀ꦠꦼꦤ꧀. ꦲꦺꦴꦭꦃꦲꦤ꧀ ꦲꦶꦏꦶ ꦮꦼꦂꦤꦤꦺ ꦏꦸꦤꦶꦁ ꦲꦩꦂꦒ ꦱꦏ ꦏꦸꦤꦶꦂ. ꦲꦺꦴꦭꦃꦲꦤ꧀ ꦲꦶꦏꦶ ꦢꦶꦲꦁꦒꦼꦥ꧀ ꦩꦶꦤꦁꦏ ꦮꦸꦗꦸꦢ꧀ ꦭꦶꦪ ꦱꦏ ꦏꦫꦺ, ꦭꦤ꧀ ꦏꦤ꧀ꦛꦶ ꦆꦤ꧀ꦠꦼꦂꦤꦱꦶꦪꦺꦴꦤꦭ꧀ ꦲꦱꦿꦶꦁ ꦢꦶꦲꦫꦤ꧀ꦤꦶ ꦏꦫꦺ ꦱꦏ ꦆꦤ꧀ꦝꦺꦴꦤꦺꦱꦶꦪ, ꦱꦼꦤꦢꦾꦤ꧀ ꦲꦶꦁ ꦆꦤ꧀ꦝꦺꦴꦤꦺꦱꦶꦪ ꦲꦸꦒ ꦲꦤ ꦏꦫꦺ ꦣꦺꦮꦺ.

ꦥ꦳ꦫꦶꦪꦱꦶ ꦲꦶꦁ ꦱꦧꦼꦤ꧀ ꦥꦁꦒꦺꦴꦤ꧀ 
ꦒꦸꦭꦺ ꦲꦶꦏꦸ ꦱꦭꦃ ꦱꦶꦗꦶ ꦱꦏ ꦗꦶꦤꦶꦱ꧀ ꦲꦺꦴꦭꦃꦲꦤ꧀ ꦏꦁ ꦚꦼꦧꦂ ꦲꦶꦁ ꦤꦸꦱꦤ꧀ꦠꦫ, ꦩ꧀ꦭꦶꦒꦶꦤꦺ ꦲꦶꦁ ꦱꦸꦩꦠꦿ, ꦲꦸꦗꦸꦁ ꦩꦭꦪ, ꦭꦤ꧀ ꦗꦮ. ꦲꦺꦴꦭꦃꦲꦤ꧀ ꦲꦶꦏꦶ ꦄꦱꦭ꧀ꦭꦺ ꦱꦏ ꦱꦸꦩꦠꦿ ꦩꦶꦤꦁꦏ ꦥꦁꦫꦶꦧꦮ ꦏꦒꦸꦤꦤ꧀ ꦩꦱꦏ꧀ ꦱꦏ ꦆꦤ꧀ꦝꦶꦪ ꦏꦁ ꦔꦁꦒꦺꦴ ꦩꦤꦺꦏ ꦧꦸꦩ꧀ꦧꦸ ꦭꦤ꧀ ꦉꦩ꧀ꦥꦃ. ꦒꦸꦭꦺ ꦲꦶꦏꦸ ꦱꦭꦃ ꦱꦶꦗꦶ ꦧꦸꦩ꧀ꦧꦸ ꦩꦱꦏ꧀ ꦣꦱꦂ ꦏꦁ ꦩꦶꦱꦸꦮꦸꦂ ꦲꦶꦁ ꦲꦺꦴꦭꦃꦲꦤ꧀ ꦩꦶꦤꦁꦏꦧꦺꦴ. ꦢꦸꦢꦸꦃ ꦒꦸꦭꦺ ꦏꦁ ꦮꦼꦂꦤꦤꦺ ꦏꦸꦤꦶꦁ ꦢꦢꦶ ꦧꦸꦩ꧀ꦧꦸ ꦭꦤ꧀ ꦩꦺꦤꦺꦃꦲꦶ ꦫꦱ ꦲꦶꦁ ꦱꦮꦼꦤꦺꦃ ꦲꦺꦴꦭꦃꦲꦤ꧀ ꦲꦶꦁ ꦲꦺꦴꦩꦃ ꦩꦔꦤ꧀ ꦥꦣꦁ. ꦢꦸꦢꦸꦃ ꦲꦸꦠꦮ ꦧꦸꦩ꧀ꦧꦸ ꦒꦸꦭꦺ ꦲꦶꦏꦸ ꦢꦸꦮꦺ ꦱꦼꦱꦩ꧀ꦧꦸꦁꦔꦤ꧀ ꦏꦁ ꦫꦏꦼꦠ꧀ ꦩꦫꦁ ꦲꦺꦴꦭꦃꦲꦤ꧀ ꦩꦶꦤꦁꦏꦧꦺꦴ, ꦩꦭꦪꦸ, ꦭꦤ꧀  ꦄꦕꦺꦃ, ꦤꦔꦶꦁ ꦲꦶꦁ ꦗꦮ, ꦢꦸꦢꦸꦃ ꦒꦸꦭꦺ ꦭꦸꦮꦶꦃ ꦲꦺꦚ꧀ꦕꦺꦂ ꦏꦪ ꦠ ꦱꦺꦴꦥ꧀ ꦏꦁ ꦢꦶꦭꦢꦶ ꦥꦤꦱ꧀-ꦥꦤꦱ꧀ ꦱꦶꦁ ꦲꦶꦱꦶꦤꦺ ꦢꦒꦶꦁ ꦲꦸꦠꦮ ꦗꦼꦫꦺꦴꦮꦤ꧀ ꦮꦼꦣꦸꦱ꧀. 

ꦒꦸꦭꦺ ꦭꦸꦩꦿꦃꦲꦺ ꦢꦶꦭꦢꦶ ꦏꦫꦺꦴ ꦱꦼꦒ ꦥꦤꦱ꧀, ꦤꦔꦶꦁ ꦱꦮꦼꦤꦺꦃ ꦒꦸꦭꦺ, ꦏꦪ ꦒꦸꦭꦺ ꦮꦼꦣꦸꦱ꧀ ꦢꦶꦭꦢꦶ ꦏꦫꦺꦴ ꦫꦺꦴꦠꦶ ꦕꦤꦲꦶ.

ꦲꦶꦁ ꦔꦶꦱꦺꦴꦂ ꦤꦸꦢꦸꦃꦲꦏꦺ ꦥ꦳ꦫꦶꦪꦱꦶ ꦩꦶꦠꦸꦫꦸꦠ꧀ ꦧꦲꦤ꧀ꦤꦺ:

ꦥꦶꦠꦶꦏ꧀
 ꦒꦸꦭꦺ ꦥꦶꦠꦶꦏ꧀
 ꦒꦸꦭꦺ ꦲꦠꦶ ꦲꦩ꧀ꦥꦼꦭ
 ꦒꦸꦭꦺ ꦲꦼꦤ꧀ꦝꦺꦴꦒ꧀

ꦢꦒꦶꦁ
 ꦒꦸꦭꦺ ꦮꦼꦣꦸꦱ꧀
 ꦒꦸꦭꦺ ꦱꦥꦶ

ꦗꦼꦫꦺꦴꦮꦤ꧀
 ꦒꦸꦭꦺ ꦲꦠꦶ
 ꦒꦸꦭꦺ ꦭꦶꦩ꧀ꦥ
 ꦒꦸꦭꦺ ꦒꦗꦶꦃ
 ꦒꦸꦭꦺ ꦲꦸꦱꦸꦱ꧀
 ꦒꦸꦭꦺ ꦧꦧꦠ꧀
 ꦒꦸꦭꦺ ꦏꦶꦏꦶꦭ꧀
 ꦒꦸꦭꦺ ꦲꦸꦠꦼꦏ꧀
 ꦒꦸꦭꦺ ꦱꦸꦩ꧀ꦱꦸꦩ꧀

ꦲꦶꦮꦏ꧀ ꦭꦤ꧀ ꦏꦺꦮꦤ꧀ ꦱꦼꦒꦫ
 ꦒꦸꦭꦺ ꦲꦶꦮꦏ꧀ ꦩꦱ꧀
 ꦒꦸꦭꦺ ꦏꦏꦥ꧀
 ꦒꦸꦭꦺ ꦲꦼꦤ꧀ꦝꦱ꧀ ꦏꦏꦥ꧀
 ꦒꦸꦭꦺ ꦲꦼꦤ꧀ꦝꦺꦴꦒ꧀ ꦲꦶꦮꦏ꧀
 ꦒꦸꦭꦺ ꦕꦸꦩꦶ

ꦗꦔꦤ꧀ꦤꦤ꧀
 ꦒꦸꦭꦺ ꦒꦺꦴꦫꦶ/ꦠꦺꦮꦺꦭ꧀
 ꦒꦸꦭꦺ ꦏꦕꦁ ꦢꦮ
 ꦒꦸꦭꦺ ꦣꦲꦸꦤ꧀ ꦥꦺꦴꦲꦸꦁ
 ꦒꦸꦭꦺ ꦣꦲꦸꦤ꧀ ꦥꦏꦶꦱ꧀
 ꦒꦸꦭꦺ ꦗꦫꦶꦪꦁ ꦲꦸꦠꦮ ꦒꦸꦏꦺ ꦗꦺꦁꦏꦺꦴꦭ꧀

ꦫꦸꦗꦸꦏ꧀ꦏꦤ꧀ 
ꦉꦱꦺꦥ꧀ ꦒꦸꦭꦲꦶ ꦢꦒꦶꦁ ꦱꦥꦶ
Olah-olahan Indonésia
ꦲꦏ꧀ꦱꦫꦗꦮ